Άρης Σταθάκης

Ο Αριστοτέλης (Άρης) Σταθάκης (25 Μαρτίου 1943 - 13 Ιουνίου 2014) ήταν Έλληνας δημοσιογράφος. Διετέλεσε βουλευτής.

Βιογραφικά στοιχεία 
Γεννήθηκε στον Ασωπό Λακωνίας την 25η Μαρτίου του 1943 και σπούδασε στη Βιομηχανική Σχολή του Πειραιά. [1] Παντρεύτηκε το 1969 την Σοφία και μαζί απέκτησαν δύο παιδιά, τον Αλέξανδρο και τη Χριστίνα.

Ήταν ο πρώτος βουλευτής που παρέδωσε το βουλευτικό του αυτοκίνητο και κυκλοφορούσε με το δικό του, υβριδικό αυτοκίνητο!

Η σταδιοδρομία του ξεκίνησε από την εφημερίδα "Νέα Πολιτεία" ως συντάκτης αυτοκινήτου. Παράλληλα ήταν οδηγός αγώνων αυτοκινήτων από το 1968 ως το 1984 

Μέσα από την εκπομπή του έμαθε στους Έλληνες οδηγούς τη χρήση της ζώνης ασφαλείας.

Τιμήθηκε με το δημοσιογραφικό βραβείο του Ιδρύματος Μπότση το 1992 "Για την προσφορά του στην κοινωνία". και  από την Ακαδημία Αθηνών για την προσφορά του στην Οδική Ασφάλεια το 2008.

Ήταν μ'ελος του Εθνικού Συμβουλίου Ραδιοτηλεόρασης από το 2012 ως την ημέρα του θανάτου του.

Δημοσιογραφική σταδιοδρομία 
1993-1998 Πρόεδρος του Ελληνικού Συνδέσμου Συντακτών Αυτοκινήτου και Μοτοσυκλέτας 

1990-1992 Αντιπρόεδρος του Ελληνικού Συνδέσμου Συντακτών Αυτοκινήτου και Μοτοσυκλέτας

Εφημερίδες

1968-1971 Συντάκτης Αυτοκινήτου στην "Νέα Πολιτεία"

1970-1972 & 1975-1990 Συντάκτης αυτοκινήτου στην "Απογευματινή"

1975-1988 Συντάκτης εξωτερικών ειδήσεων στην "Απογευματινή"

1987-1988 Αρθρογράφος στην "Απογευματινή"

Ραδιόφωνο

1989 εκπομπές στον "Αθήνα 984"

1989 Ανταποκριτής ολλανδικής ραδιοφωνίας NOS

1990-2004 Περίπου 700 εκπομπές στον ΑΝΤΕΝΝΑ με βασικό στόχο την οδική ασφάλεια και τίτλο «Οδηγώντας με τον Άρη Σταθάκη»

Περιοδικά

Εργάστηκε ως Διευθυντής, Αρθρογράφος και συντάκτης στα «Πίστες & Δρόμοι», «Car & Driver», «Νέα της ΕΛΠΑ», «4 Τροχοί» και «Αuto-Εξπρές»

Τηλεόραση

1987-1990 Μεταδόσεις αγώνων Formula 1 στην ΕΡΤ

1992-1993 Μεταδόσεις αγώνων Formula 1 στον Antenna

1990-1998 «Από τη θέση του οδηγού» (Περίπου 400 ωριαίες εκπομπές στον Antenna, με βασικό στόχο την οδική ασφάλεια)

1996-2004 "60 δευτερόλεπτα με τον Άρη Σταθάκη" (Περίπου 1.000 εκπομπές στον Antenna, μετά το βραδινό δελτίο ειδήσεων)

Τοπική αυτοδιοίκηση 
1997- 2002 Δημοτικός σύμβουλος στον Δήμο Αθηναίων

1998 - 2002 Αντιδήμαρχος στον Δήμο Αθηναίων

2001-2002 Εκπρόσωπος τύπου του Δήμου Αθηναίων

2003 Πρόεδρος Οργανισμού Οδικής Ασφάλειας Δήμου Αθηναίων (μελέτησε τις συνθήκες μετάβασης και επιστροφής των μαθητών στα σχολεία, υπέδειξε τις απαραίτητες αλλαγές για την ασφαλή κίνησή τους και τύπωσε φυλλάδια με συμβουλές για γονείς)

Το 2003 έφερε (δωρεάν) στην Ελλάδα, το μάθημα κυκλοφοριακής αγωγής/οδικής ασφάλειας που δίδασκαν 13 ευρωπαϊκές χώρες, το έδωσε στα 171 δημοτικά σχολεία του Δήμου Αθηναίων και οργάνωσε σεμινάρια για τους δασκάλους που είχαν δείξει ενδιαφέρον.

Ως Πρόεδρος της Δημοτικής Επιχείρησης Ελέγχου Στάθμευσης, απομάκρυνε από τους δρόμους χιλιάδες παρατημένα αυτοκίνητα με αποτέλεσμα να βελτιωθεί η εικόνα της πόλης και να ελευθερωθούν αντίστοιχες θέσεις στάθμευσης

Διοργάνωσε Σεμινάρια σε Τροχονόμους, για την ενημέρωση τους σε θέματα νέας τεχνολογίας στο Δημαρχείο Αθηναίων (10-11/6/2003)

Βουλευτής 
2004-2007 & 2007-2009 Βουλευτής Β' Αθήνας

2007 - 2009 Κοσμήτορας της Βουλής

2008-2009 Πρόεδρος Επιτροπής Οικονομικών της Βουλής

Μέλος Επιτροπών "Κοινωνικών" και "Περιβάλλοντος" της Βουλής

Πρόεδρος της Δικομματικής Επιτροπής Οδικής Ασφάλειας της Βουλής (Η Επιτροπή δημιουργήθηκε μετά από δικές του πιέσεις) 

Εξελέγη βουλευτής χωρίς προεκλογικές ομιλίες και συγκεντρώσεις, χωρίς αφίσες, πανώ, και φωτογραφίες.Δεν είχε πολιτικό γραφείο. Δεν είχε οδηγό. Δεν είχε αστυνομικούς-σωματοφύλακες (ζήτησε να πάνε σε αστυνομικά τμήματα για να προστατεύουν τους πολίτες) Άφησε στο γκαράζ της Βουλής το βουλευτικό αυτοκίνητο που δικαιούτο και κυκλοφορούσε με δικό του υβριδικό. Δεν έκανε ποτέ κομματικές ομιλίες και αντιπαραθέσεις του στυλ «Εμείς» και «Εσείς»

Ζήτησε με ερωτήσεις του Να δημιουργηθεί ειδικός φορέας οδικής ασφάλειας…Να αρχίσουν θεωρητικά μαθήματα αυτοκινήτου και μοτοσυκλέτας στη Β’ Λυκείου…Να δίνεται δωρεάν ένα κράνος, σε όλους όσοι παίρνουν δίπλωμα μοτοσυκλέτας…Να αρχίσουν μαθήματα Α’ βοηθειών σε νέους και παλιούς οδηγούς…Να αλλάξει ριζικά το σύστημα εκπαίδευσης και εξέτασης υποψηφίων οδηγών…Να γίνει εξορθολογισμός των ορίων ταχύτητας…Να κρίνονται οι προαγωγές των διοικητών της Τροχαίας από το ουσιαστικό έργο τους και όχι από τον αριθμό των κλήσεων…Να επιτραπεί η πετρελαιοκίνηση στην Αθήνα και τη Θεσσαλονίκη…Να φύγουν από τους δρόμους οι παράνομες και επικίνδυνες πινακίδες…Να δοθεί προσωρινά ένα μέρος από το αεροδρόμιο του Ελληνικού για αγώνες ντράγκστερ (400μ σε ευθεία), ώστε να εκτονώνονται εκεί οι νέοι και να σταματήσουν οι επικίνδυνες κόντρες στους δρόμους…Να ενημερωθούν οι δικαστές στα θέματα νέας τεχνολογιας κ.ά…

Πρότεινε να αποκτήσουν όλοι οι βουλευτές μικρά υβριδικά και όχι πανάκριβα αυτοκίνητα.

Γενική Αποδοχή 
Όταν εισηγήθηκε το θέμα της οδικής ασφάλειας τον χειροκρότησαν όλες οι πτέρυγες της Βουλής και (επειδή αυτό έγινε για πρώτη φορά), ο Πρόεδρος του Κοινοβουλίου ζήτησε να γραφτεί στα πρακτικά.

Άλλες δράσεις 

ΜΕΛΟΣ ΕΠΙΤΡΟΠΗΣ ΑΝΑΘΕΩΡΗΣΗΣ ΤΟΥ Κ.Ο.Κ.

Ζήτησε να γίνουν πιο αυστηρά τα πρόστιμα για παραβάσεις που σκοτώνουν και να μειωθούν τα πρόστιμα για πολλές τελείως τυπικές παραβάσεις…

ΠΡΟΕΔΡΟΣ ΕΘΝΙΚΗΣ ΕΠΙΤΡΟΠΗΣ ΟΔΙΚΗΣ ΑΣΦΑΛΕΙΑΣ 2005

Παραιτήθηκε το 2008 «γιατί δεν γινόταν τίποτα από αυτά που ήθελε να κάνει», αλλά και επειδή δεν ορίσθηκαν ποτέ μέλη στην Επιτροπή, (προφανώς για να μη λειτουργήσει), επειδή δεν συμφωνούσε με το μπέρδεμα αρμοδιοτήτων των δήθεν συναρμόδιων υπουργείων και επειδή δεν έγινε ποτέ ο Φορέας οδικής ασφάλειας που είχε ζητήσει…   

ΑΥΤΟΚΙΝΗΤΑ-ΣΚΙΑΧΤΡΑ ΜΕ ΜΗΝΥΜΑΤΑ

Τις ημέρες των μεγάλων εξόδων από την Αθήνα, έβαζε σε ειδικά βάθρα τρακαρισμένα αυτοκίνητα με μηνύματα για την οδική ασφάλεια και ευαισθητοποίησε όλους τους οδηγούς…

ΔΙΑΓΩΝΙΣΜΟΣ ΟΙΚΟΝΟΜΙΑΣ

Εμπνευστής και οργανωτής σειράς αγώνων με χειροποίητα αυτοκίνητα που έφτιαξαν ομάδες φοιτητών, μαθητών, προσκόπων, αλλά και ολόκληρες οικογένειες.

1975-1977 και 1980-1984 Γενικός Γραμματέας Συνδέσμου Οδηγών Αγώνων Αυτοκινήτου

StAr, Ιδρυμα Άρη Σταθάκη για την οδική Ασφάλεια 
Το StAr (Stathakis Aris) είναι το Ίδρυμα που ο ίδιος δημιούργησε για την οδική Ασφάλεια. Είναι μή κερδοσκοπικό, και προσφέρει δωρεάν ενημέρωση σε θέματα Οδικής Ασφάλειας.

Θάνατος 
Απεβίωσε στα 71 του χρόνια στις 13 Ιουνίου 2014 και κηδεύτηκε στις 16 Ιουνίου στο Πρώτο Νεκροταφείο Αθηνών. Ήταν έγγαμος, με 2 παιδια.

Παραπομπές 

Έλληνες αθλητικογράφοι
Βουλευτές Β΄ Αθηνών
Βουλευτές εκλεγμένοι με τη Νέα Δημοκρατία